**ΘΕΜΑ : Αρμόδιο Όργανο Έγκρισης ΑΠΕ, Συμπληρωματικής Σύμβασης και Παράτασης**

Ημερομηνία υποβολής : ***08/10/2024***

**Ερώτηση:**

Πρόκειται να κάνουμε μια μικρή συμπληρωματική σύμβαση για ένα έργο, της τάξης του 5%.

Θα το στείλουμε διαχειριστική και Τεχνικό συμβούλιο.

Θα χρειαστούμε και χρονική παράταση ώστε να εκτελεσθούν οι επιπλέον εργασίες, γιατί το έργο λήγει 18 Μάϊου και Τεχνικό συμβούλιο θα γίνει στις 15.

Το ερώτημα είναι το εξής:

Μετά την απόφαση του Τεχνικού Συμβουλίου, την εισήγηση  για την έγκριση του ΑΠΕ που εμπεριέχει τη  Συμπληρωματική  Σύμβαση και την παράταση το στέλνουμε Δημοτική Επιτροπή ή Δημοτικό συμβούλιο;

**Απάντηση:**

Στο υπ’ αριθ. 20541/04.03.2024 έγγραφο του ΥΠ.ΕΣ. επισημαίνονται τα εξής:

**Α’. Έγκριση παράτασης συμβατικής προθεσμίας έργου**

*…………………………………………………………………………….*

*2.Ως προς το ζήτημα της έγκρισης παράτασης χρονικής διάρκειας συμβάσεων έργου, προμήθειας ή υπηρεσίας, η εκτιμώμενη αξία των οποίων υπερβαίνει το εκάστοτε ισχύον χρηματικό όριο μέχρι του οποίου επιτρέπεται η απευθείας ανάθεσης, αρμόδιο όργανο για τη λήψη της σχετικής απόφασης είναι* ***το Δημοτικό Συμβούλιο*** *και πάντα υπό την προϋπόθεση ότι δεν προκύπτουν οικονομικές επιβαρύνσεις οι οποίες αυξάνουν το συμβατικό αντάλλαγμα και τροποποιούν το φυσικό ή οικονομικό της αντικείμενο.*

*Επιπροσθέτως σημειώνεται ότι* ***η χορήγηση παράτασης της συμβατικής προθεσμίας μίας δημόσιας σύμβασης θα πρέπει να εξετάζεται κατά περίπτωση (ad hoc) από την αρμόδια για την παρακολούθηση της σύμβασης υπηρεσία ή επιτροπή,*** *λαμβάνοντας υπόψη την αξία, το είδος, το μέγεθος και την πολυπλοκότητα του αντικειμένου της, καθώς και τα εκάστοτε ισχύοντα πραγματικά περιστατικά της σύμβασης (π.χ. σύνδεση αντικειμένου της σύμβασης με τη χρονική της διάρκεια, όπως υπηρεσίες φύλαξης κτιρίων κ.λ.π.),* ***προκειμένου σε κάθε περίπτωση να στοιχειοθετηθεί επαρκώς εάν η συγκεκριμένη παράταση επιφέρει ή μη τροποποιήσεις - μεταβολές του φυσικού ή οικονομικού αντικειμένου της.***

**Β΄. Έγκριση Ανακεφαλαιωτικών Πινάκων Εργασιών**

*Στο άρθρο 156 παρ.1,2,3, 4 και 5 του ν.4412/2016 (Α’ 147), όπως αναδιατυπώθηκε με το άρθρο 75 του ν.4782/2021 (Α’ 36), αναλύονται εκτενώς τα ειδικά θέματα τροποποιήσεων συμβάσεων κατά τη διάρκεια τους*

*[…] Ως εκ τούτου, ως προς τις περιπτώσεις σύνταξης Ανακεφαλαιωτικών Πινάκων Εργασιών των παρ.1 έως 5 του άρθρου 156 του ν.4412/2016 που ρητώς προεκθέσαμε (****συμπληρωματικές εργασίες*** *- ανάλωση κονδυλίου των απροβλέπτων δαπανών - διαχείριση επί έλασσον δαπανών – πρωτόκολλα κανονισμού τιμών μονάδος νέων εργασιών) και οι οποίες κατά τα ειδικότερα οριζόμενα στο ως άνω άρθρο* ***εμπίπτουν στο γενικότερο πλαίσιο των τροποποιήσεων μιας δημόσιας σύμβασης****, έχουμε την άποψη ότι αρμόδιο όργανο για την έγκρισή τους είναι* ***η Δημοτική Επιτροπή.***

**Επί του ερωτήματός σας:**

Έχοντας υπόψιν:

* Στο αρ. 9 του Ν.5056/23 *«Αρμοδιότητες δημοτικής επιτροπής - Προσθήκη άρθρου 74 Α στον ν. 3852/2010»* αναφέρει ότι η δημοτική επιτροπή, πλέον των αρμοδιοτήτων της παρ. 1, αποφασίζει και για τα εξής: **…..β) την τροποποίηση του φυσικού ή οικονομικού αντικειμένου συμβάσεων,** σύμφωνα με την εφαρμοζόμενη σε κάθε περίπτωση νομοθεσία, και την έγκριση του πρωτοκόλλου παραλαβής με αιτιολογημένη απόφασή της,
* Τα ανωτέρω αναφερόμενα στο υπ’ αριθ. 20541/04.03.2024 έγγραφο του ΥΠ.ΕΣ.
* τα ειδικά θέματα τροποποιήσεων συμβάσεων κατά τη διάρκεια τους , όπως αυτά αναλύονται εκτενώς στο άρθρο 156 παρ.1,2,3, 4 και 5 του ν.4412/2016 (Α’ 147), (όπως τροποποιήθηκε με το άρθρο 75 του ν.4782/2021 (Α’ 36)),
* Τα ανωτέρω αναφερόμενα στο Έργο της περίπτωσής σας

Και, δεδομένου, ότι η συμπληρωματική σύμβαση του έργου τροποποιεί το φυσικό και οικονομικό αντικείμενο της σύμβασης του έργου σας, αρμόδιο Αποφαινόμενο όργανο της για έγκριση του ΑΠΕ, της Συμπληρωματικής Σύμβασης και συνακόλουθα της παράτασης προθεσμίας περαίωσης αποτελεί η Δημοτική Επιτροπή, και συνεπώς την σχετική εισήγηση θα την στείλετε προς αυτή.